CELEX: 52008PC0805
Language: mt
Date: 2008-12-01
Title: Proposta għal direttiva tal-Kunsill li temenda d-Direttiva 2006/112/KE dwar is-sistema komuni ta' taxxa fuq il-valur miżjud fir-rigward tal-evażjoni tat-taxxa marbuta mal-importazzjoni u ma’ tranżazzjonijiet oħra transkonfinali

Avviż Legali Importanti

|

52008PC0805

	[pic] | KUMMISSJONI TAL-KOMUNITAJIET EWROPEJ |Brussel 1.12.2008KUMM(2008) 805 finali2008/0228 (CNS)Proposta għalDIRETTIVA TAL-KUNSILLli temenda d-Direttiva 2006/112/KE dwar is-sistema komuni ta' taxxa fuq il-valur miżjud fir-rigward tal-evażjoni tat-taxxa marbuta mal-importazzjoni u ma’ tranżazzjonijiet oħra transkonfinali(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Din il-proposta hija parti minn sett ta' miżuri konvenzjonali li se jiġu ppreżentati fi żmien qasir fil-kuntest ta' approċċ ikkoordinat fil-livell tal-UE f’dak li għandu x’jaqsam mal-ġlieda kontra l-frodi tal-VAT. Din il-proposta fiha l-emendiemendi għad-Direttiva tal-VAT li huma neċessarji għall-implimentazzjoni ta' żewġ miżuri minn dawk li tħabbru marbuta ma' ċerti eżenzjonijiet mill-VAT meta ssir l-importazzjoni u mar-responsabbiltà konġunta u separata. L-għanijiet tal-proposta huma, minn naħa waħda, li jiġu ċċarati l-kundizzjonijietkundizzjonijiet għall-eżenzjoni speċifika li diġà teżisti waqt l-importazzjoni li attwalment qed tkun abbużata permezz ta’ skemi ta' frodi u, min-naħa l-oħra, li tiġi pprovduta għodda lill-amministraturi tat-taxxa biex tinġabar lura l-VAT mingħand negozjanti mhux stabbiliti f'każijiet fejn in-nuqqas ta' konformità ta' dawn in-negozjanti fir-rigward tal-obbligi tagħhom ta’ rrappurtar ikun iffaċilita l-frodi. |120 | Il-kuntest ġenerali Fil-laqgħa tal-ECOFIN tal-4 ta' Diċembru 2007 il-Kunsill stieden lill-Kummissjoni biex tkompli xogħolha dwar il-miżuri konvenzjonali biex jiġi missielet il-frodi tal-VAT, notevolment fil-kuntest tal-grupp ta’ esperti tal-Istrateġija Kontra l-Frodi tat-Taxxa (ATFS), biex tippreżenta s-sejbiet tagħha matul l-ewwel nofs tal-2008 u biex, fejn jixraq, tikkunsidra proposti leġiżlattivi dwar il-miżuri konvenzjonali. Id-diskussjonijiet li saru minn dak iż-żmien 'l hawn urew biċ-ċar li l-Istati Membri jridu lill-Kummissjoni tħaffef ix-xogħol dwar il-miżuri konvenzjonali li għandhom x’jaqsmu mal-ġlieda kontra l-frodi tal-VAT u tippreżenta lill-Kunsill il-proposti leġiżlattivi sabiex jitranġaw in-nuqqasijiet misjubin fil-leġiżlazzjoni attwali. Bħala risposta għat-talba tal-Kunsill, il-Kummissjoni se tippreżenta Komunikazzjoni dwar strateġija kkoordinata biex ittejjeb il-ġlieda kontra l-frodi tal-VAT fl-Unjoni Ewropea, li tistabbilixxi għadd ta' miżuri li dwarhom beħsiebha tippreżenta proposti leġiżlattivi fi żmien qasir. Illum din il-Komunikazzjoni qed tiġi ppreżentata wkoll għall-adozzjoni mill-Kummissjoni. Din il-proposta hija parti mill-ewwel sett ta' proposti mħabbra f'din il-Komunikazzjoni |130 | Id-dispożizzjonijiet eżistenti fil-qasam tal-proposta a) L-eżenzjoni mill-VAT meta ssir l-importazzjoni L-Artikolu 143(d) tad-Direttiva tal-VAT (id-Direttiva tal-Kunsill 2006/112/KE tat-28 ta' Novembru 2006) tipprovdi għal eżenzjoni mill-VAT meta ssir l-importazzjoni meta din l-importazzjoni tiġi segwita minn provvista intraKomunitarja jew minn trasferiment tal-merkanzija importata lil persuna taxxabbli fi Stat Membru ieħor. L-implimentazzjoni prattika ta' din id-dispożizzjoni, inklużi l-kundizzjonijiet biex tapplika din l-eżenzjoni, hija f'idejn l-Istati Membri u b’hekk irriżultaw ċerti diverġenzi. L-Artikolu 145(1) tad-Direttiva tal-VAT jiddikjara li l-Kummissjoni għandha, fejn hu xieraq, tippreżenta lill-Kunsill proposti mfassla biex jiddelimitaw l-ambitu tal-eżenzjonijet ipprovduti fl-Artikolu 143 u biex jistabbilixxu r-regoli ddettaljati għall-implimentazzjoni tagħhom. Sa issa l-Kummissjoni għadha ma ppreżentatx it-tali proposta. L-investigaturi tal-frodi fl-Istati Membri ġibdu l-attenzjoni tal-Kummissjoni għaż-żieda fl-użu ta' din l-eżenzjoni partikolari waqt l-importazzjoni fl-iskemi tal-Frodi Intra-komunitarji tan-Negozjant Nieqes (MTIC) li ndunaw bihom. Analiżi ulterjuri ta' din il-kwistjoni wriet li l-użu frodulenti ta' din id-dispożizzjoni qed jiġi ffaċilitat l-iktar mill-implimentazzjoni mhix adegwata ta' din l-eżenzjoni fil-liġi nazzjonali, li qed twassal għal sitwazzjoni fejn is-segwitu tal-moviment fiżiku tal-merkanzija importata fi ħdan il-Komunità mhux qed jiġi żgurat kemm mill-awtoritajiet doganali kif ukoll minn dawk tat-taxxa. Minħabba l-abbuż fuq skala kbira ta' din l-eżenzjoni partikolari, jixraq li l-Kummissjoni tieħu inizjattiva leġiżlattiva bil-għan li jiġu stabbiliti regoli ddettaljati għall-implimentazzjoni ta' din id-dispożizzjoni fil-livell Komunitarju. b) Ir-responsabbiltà konġunta u separata L-Artikolu 205 tad-Direttiva tal-VAT jippermetti lill-Istati Membri li jipprovdu li persuna oħra li mhix il-persuna responsabbli għall-ħlas tal-VAT għandha tinżamm responsabbli għall-ħlas tal-VAT b'mod konġunt u separat. Minħabba l-prinċipji tal-proporzonalità, tat-trasparenza u taċ-ċertezza legali, u sabiex tiġi żgurata l-applikazzjoni uniformi ta' din id-dispożizzjoni f'każijiet fejn il-persuna li qed twettaq provvista intraKomunitarja ta' merkanzija eżentata mit-taxxa ma tkunx issodisfat l-obbligi tagħha ta' rrappurtar, huwa neċessarju li tiġi introdotta l-applikazzjoni obbligatorja tar-responsabbiltà konġunta u separata fit-tali każ u li jiġu ddefiniti fid-dettall il-kundizzjonijiet biex tiġi applikata din ir-responsabbiltà. |140 | Il-konsistenza mal-politiki u mal-għanijiet l-oħrajn tal-Unjoni Il-ġlieda kontra l-frodi tat-taxxa tagħmel parti mill-Istrateġija ta’ Liżbona. Fil-Komunikazzjoni tagħha tal-25 ta’ Ottubru 2005 dwar il-kontribut tal-politika tat-taxxa u dik doganali għall-istrateġija ta’ Liżbona, il-Kummissjoni saħqet li l-frodi tat-taxxa joħloq tagħwiġ sinifikanti fil-funzjonament tas-suq intern, ma jħallix il-kompetizzjoni ġusta sseħħ, u jnaqqas id-dħul li suppost jintuża għall-finanzjament tas-servizzi pubbliċi fil-livell nazzjonali. Billi l-gvernijiet huma mġiegħla jagħmlu tajjeb għall-iżbilanċ korrispondenti fid-dħul, iż-żieda fil-frodi tissarraf f'piż tat-taxxa dejjem jikber għall-impriżi li jirrispettaw ir-regoli tat-taxxa. Il-proposta toffri aktar ċertezza lill-Istati Membri dwar l-ambitu ta' xi wħud mill-miżuri li jistgħu jieħdu biex jiġġieldu l-frodi b'mod aktar effettiv u biex jiżguraw il-ġbir tal-VAT dovut fuq tranżazzjonijiet speċifiċi meta l-fornitur ikun ikkontribwixxa b’mod konxju għar-riskju li jseħħ telf ta' VAT fit-territorju tagħhom. |2. IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT |Il-konsultazzjoni mal-partijiet interessati |211 | Il-metodi ta’ konsultazzjoni, l-oqsma ewlenin fil-mira u l-profil ġenerali ta' dawk li wieġbu Ix-xogħol tekniku f'dan il-qasam partikolari twettaq mal-esperti mill-Istati Membri. |212 | Sinteżi tar-risposti u ta’ kif tqiesu a) L-eżenzjoni mill-VAT meta ssir l-importazzjoni Ix-xogħol fuq l-importazzjoni mwettaq mill-esperti rriżulta f'għadd ta' rakkomandazzjonijiet. Xi wħud minn dawn ir-rakkomandazzjonijiet kienu li importatur tal-merkanzija għandu jiġi identifikat għal skopijiet tal-VAT fl-Istat Membru tal-importazzjoni jew li dan għandu jaħtar rappreżentant fiskali f'dak l-Istat Membru, kif hemm diġà pprovdut fl-Artikolu 214(1)(a) tad-Direttiva tal-VAT. Barra minn hekk, dan l-importatur għandu jikkomunika n-numru tal-identifikazzjoni tal-VAT tal-persuna taxxabbli stabbilita fi Stat Membru ieħor u lil min se tintbagħat il-merkanzija lill-uffiċjali li jittrattaw l-obbligi tal-VAT meta ssir l-importazzjoni. Barra minn hekk, għandu jiġi żgurat li dan l-importatur ikun kapaċi jagħti prova fil-mument tal-importazzjoni li l-merkanzija se titlaq mill-Istat Membru tal-importazzjoni sabiex tintbagħat jew tinġarr lejn Stat Membru ieħor. Dawn ir-rakkomandazzjonijiet huma l-bażi għall-modifika proposta tal-Artikolu 143(d) tad-Direttiva tal-VAT. Rakkomandazzjonijiet oħra kienu jikkonċernaw aktar il-prattiċi amministrattivi li ma jeħtieġux emenda tad-Direttiva tal-VAT. b) Ir-responsabbiltà konġunta u separata Il-kundizzjonijiet bażiċi għall-applikazzjoni transkonfinali tal-prinċipju tar-responsabbiltà konġunta u separata ġew diskussi wkoll mal-esperti tal-Istati Membri u dawn l-elementi ġew inkorporati fl-abbozz tat-test legali. |Il-ġbir u l-użu tal-għarfien espert |229 | Ma kien hemm bżonn ta’ ebda kompetenza esterna. |230 | Il-valutazzjoni tal-impatt Iż-żewġ miżuri jikkonċernaw l-aktar adattamenti tekniċi taż-żewġ Artikoli tad-Direttiva tal-VAT sabiex tiġi ċċarata aktar l-applikazzjoni ta' dawn iż-żewġ Artikoli. Peress li mhemm l-ebda bidla sostanzjali fil-leġiżlazzjoni Komunitarja eżistenti dwar il-VAT, ma tqisitx ħaġa neċessarja li ssir valutazzjoni tal-impatt. Mhemmx piżijiet addizzjonali għan-negozji involuti, u dan it-tibdil lanqas mhu se jwassal għal spejjeż addizzjonali għall-operaturi jew għall-amministrazzjonijiet tat-taxxa. |3. L-ELEMENTI ġURIDIċI TAL-PROPOSTA |305 | Sommarju tal-azzjoni proposta Il-proposta timmira li timmodifika żewġ Artikoli eżistenti tad-Direttiva tal-VAT. a) L-eżenzjoni mill-VAT meta ssir l-importazzjoni L-ewwel miżura se tispeċifika aktar il-kundizzjonijiet li għandhom japplikaw għal ċerta eżenzjoni meta ssir l-importazzjoni biex din tiġi applikata b’mod korrett. b) Ir-responsabbiltà konġunta u separata It-tieni miżura hija intenzjonata biex timponi responsabbiltà konġunta u separata fuq il-persuna taxxabbli li qed tagħmel il-provvista intraKomunitarja, għall-VAT dovuta fuq l-akkwist intraKomunitarju ta' din il-merkanzija fi Stat Membru ieħor, li mhijiex stabbilita fih, meta hi ma tkunx issottomettiet jew ma tkunx issottomettiet fil-ħin id-dikjarazzjoni rikapitulattiva jew meta din id-dikjarazzjoni rikapitulattiva ma jkunx fiha l-informazzjoni rilevanti. |310 | Il-bażi ġuridika L-Artikolu 93 tat-Trattat tal-KE. |320 | Il-prinċipju tas-sussidjarjetà Il-prinċipju tas-sussidjarjetà japplika safejn il-proposta ma taqax taħt il-kompetenza esklussiva tal-Komunità. |L-għanijiet tal-proposta ma jistgħux jintlaħqu b'mod suffiċjenti mill-Istati Membri minħabba r-raġuni(jiet) li ġejja/ġejjin. |321 | F'dan il-każ, id-Direttiva tal-Kunsill 2006/112/KE tistabbilixxi r-regoli li jirregolaw il-funzjonament tas-sistema Komunitarja tal-VAT. Sabiex tnejn minn dawn id-dispożizzjonijiet armonizzati li qegħdin fis-seħħ jiġu ċċarati aktar, għandhom jiġu emendati b’att li jkun adottat mill-Komunità. L-Istati Membri ma jistgħux jadottaw leġiżlazzjoni nazzjonali li tmur kontra l-liġi Komunitarja. |L-azzjoni Komunitarja se tikseb l-għanijiet tal-proposta b’mod aħjar għar-raġuni(jiet) li ġejja/ġejjin. |324 | Il-miżuri meħuda fil-livell Komunitarju jippermettu li l-evażjoni tat-taxxa tiġi miġġielda b'mod aktar effettiv. |325 | L-azzjoni se tiggarantixxi wkoll li d-dispożizzjonijiet se jiġu applikati b'mod armonizzat. |327 | a) L-eżenzjoni mill-VAT meta ssir l-importazzjoni Sabiex jiġi evitat li l-importazzjoni b'eżenzjoni mill-VAT titgħadda lil Stati Membri li ma japplikawx kundizzjonijiet daqshekk stretti, jeħtieġ li jiġu stabbiliti dawn il-kundizzjonijiet addizzjonali fil-livell Ewropew. b) Ir-responsabbiltà konġunta u separata Il-prinċipju taċ-ċertezza legali jeħtieġ li n-negozjanti kollha stabbiliti fl-UE għandhom ikunu jafu li jistgħu jinżammu responsabbli b’mod konġunt u b’mod separat għall-ħlas tal-VAT dovut fuq l-akkwist intraKomunitarju ta' merkanzija fi Stat Membru ieħor u għandhom ikunu jafu l-kundizzjonijiet li fihom tapplika din ir-responsabbiltà konġunta u separata. Dawn il-kundizzjonijiet jeħtieġu li jkunu preċiżi u għandhom japplikaw bl-istess mod fl-Istati Membri kollha. |Il-proposta għalhekk hija konformi mal-prinċipju tas-sussidjarjetà. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/ġejjin. |331 | Il-modifiki proposti għad-Direttiva huma minimi. a) L-eżenzjoni mill-VAT meta ssir l-importazzjoni Il-kundizzjonijiet supplimentari biex isir użu mill-eżenzjoni tal-VAT fuq l-importazzjoni fil-fatt għandhom japplikaw diġà llum il-ġurnata u dawn huma mdaħħlin biss biex jassistu l-Istati Membri jadottaw approċċ armonizzat għall-kontroll tal-applikazzjoni prattika tal-eżenzjoni. L-informazzjoni li għandu jissottometti l-importatur mhijiex differenti mill-informazzjoni li attwalment diġà tagħmel parti mill-eżenzjoni tal-VAT dovuta meta ssir l-importazzjoni. L-importatur għandu sempliċiment juri li l-importazzjoni qed tiġi segwita minn provvista intraKomunitarji eżentata mit-taxxa ta' merkanzija jew minn trasferiment simili lejn Stat Membru ieħor u għandu jiddikjara dan fid-dikjarazzjoni rikapitulattiva tiegħu. Mhemm l-ebda piżijiet finanzjarji addizzjonali imposti u l-piżijiet amministrattivi mhumiex ġodda, huma żgħar ħafna u limitati għall-importaturi li jridu jagħmlu użu mill-proċedura doganali bin-nru 4200, u b'hekk jevitaw li jkollhom iħallsu l-VAT fuq l-importazzjoni meta l-importazzjoni tkun segwita minn provvista intra-Komunitarja jew trasferiment tal-merkanzija lejn Stat Membru ieħor. Fil-fatt, din l-informazzjoni għandha tkun diġà disponibbli għal dawn l-importaturi anke llum. b) Ir-responsabbiltà konġunta u separata Għar-responsabbiltà konġunta u separata, hija introdotta regola speċifika kundizzjonali u obbligatorja ta' responsabbiltà konġunta u separata fl-Istati Membri kollha tal-UE għall-każijiet fejn il-fornitur ikun ikkontribwixxa, b’ommissjoni, għat-telf tal-VAT dovuta fir-rigward tal-akkwist intraKomunitarju ta' din il-merkanzija fi Stat Membru ieħor billi ma ssottomettiex jew ma ssottomettiex fil-ħin id-dikjarazzjoni rikapitulattiva tiegħu jew billi ssottometta dikjarazzjoni rikapitulattiva li ma kienx fiha l-informazzjoni kollha relatata ma’ din il-provvista intraKomunitarja. Il-fornitur għandu wkoll jitħalla jagħti prova quddiem l-amministrazzjoni tat-taxxa tal-Istat Membru fejn hija dovuta l-VAT fuq l-akkwist intraKomunitarju, li l-ommissjoni tiegħu hija ġġustifikata kif jixraq u li n-nuqqasijiet fl-obbligi tiegħu ta' rrappurtar kienu biss żbalji materjali mhux intenzjonati. |332 | Barra minn hekk, il-ġurisprudenza attwali tal-Qorti Ewropea tal-Ġustizzja tibqa' tapplika għal din id-dispożizzjoni. Din ir-regola tintroduċi obbligu ċar u preċiż fuq il-persuna taxxabbli li tkun qed tagħmel il-provvista intraKomunitarja biex din tkun tista' tkun taf, mingħajr ambigwità, liema huma d-drittijiet u l-obbligi tagħha sabiex tkun tista' tieħu l-miżuri kif xieraq. Għalhekk il-miżura proposta tirrispetta l-kundizzjoni taċ-ċertezza legali għan-negozjant involut. Il-fatt li l-fornitur għandu jissottometti dikjarazzjoni rikapitulattiva korretta ma jikkostitwix piż amministrattiv addizzjonali fuq in-negozju peress li, attwalment, dan l-obbligu diġà japplika fil-leġiżlazzjoni Komunitarja dwar il-VAT. Huwa importanti li wieħed jiftakar li l-informazzjoni li jirċievu l-Istati Membri permezz tad-dikjarazzjonijiet rikapitulattivi ppreżentati mill-fornituri tal-merkanzija hija l-biċċa informazzjoni ewlenija tagħhom, jekk mhux l-unika waħda, li għandha x’taqsam mal-akkwisti intraKomunitarji li jkunu qed iseħħu fit-territorju tagħhom. Għalhekk, huwa essenzjali li din l-informazzjoni tiġi ppreżentata u trażmessa u li din tkun tirrifletti d-dejta korretta, biex b'hekk tkun tista' tintuża bħala għodda ta' kontroll. Barra minn hekk, din il-persuna taxxabbli li tkun qed tagħmel il-provvista intraKomunitarja se tkun qed tirriskja li tinżamm responsabbli b’mod konġunt u separat biss safejn il-persuna li tkun qed takkwista l-merkanzija ma tkunx issottomettiet id-denunzja tal-VAT relatata mal-akkwist intraKomunitarju. Għalhekk iż-żewġ miżuri proposti huma mmirati sew u limitati fl-ambitu u jirrispettaw il-prinċipju tal-proporzjonalità kif ukoll ir-rekwiżit taċ-ċertezza legali. |L-għażla tal-istrumenti |341 | L-istrumenti proposti: id-direttiva. |342 | Mezzi oħra ma jkunux xierqa għar-raġuni(jiet) li ġejja/ġejjin. Il-proposta timmira li timmodifika żewġ Artikoli tad-Direttiva tal-VAT u għalhekk l-istrument li jemendaha għandu jkun ukoll Direttiva. |4. L-IMPLIKAZZJONI BAġITARJA |409 | Il-proposta ma għandha l-ebda implikazzjoni għall-baġit tal-Komunità. |5. INFORMAZZJONI ADDIZZJONALI |550 | It-tabella ta’ korrelazzjoni L-Istati Membri għandhom jikkomunikaw lill-Kummissjoni t-test tad-dispożizzjonijiet nazzjonali li jittrasponu d-Direttiva kif ukoll tabella ta’ korrelazzjoni bejn dawk id-dispożizzjonijiet u din id-Direttiva. |570 | Spjegazzjoni ddettaljata tal-proposta a) L-eżenzjoni mill-VAT meta ssir l-importazzjoni Il-modifika tal-Artikolu 143(d) tad-Direttiva tal-VAT tipprevedi li biex l-eżenzjoni tkun tapplika, jridu jiġu introdotti t-tliet kundizzjonijiet li ġejjin, li huma: - l-obbligu tal-importatur li jkun identifikat għal skopijiet tal-VAT jew li jaħtar rappreżentant fiskali fl-Istat Membru tal-importazzjoni; - l-obbligu tal-persuna li qed titlob din l-eżenzjoni li tindika li l-merkanzija se titlaq mill-Istat Membru tal-importazzjoni sabiex tinġarr jew tintbagħat lejn Stat Membru ieħor; - l-obbligu tal-importatur li fil-mument tal-importazzjoni, jipprovdi n-numru tal-identifikazzjoni tal-VAT tal-persuna taxxabbli identifikata għal skopijiet tal-VAT li għandha se tintbagħat il-merkanzija f'dak l-Istat Membru l-ieħor. B'hekk, il-persuna li qed timporta l-merkanzija u li trid tagħmel użu mill-eżenzjoni tal-VAT minħabba li l-merkanzija hija ddestinata li tmur fi Stat Membru ieħor, għandha turi li hija identifikata fl-Istat Membru tal-importazzjoni għal skopijiet tal-VAT u għandha tindika fil-mument tal-importazzjoni li l-merkanzija se tkun suġġetta għal provvista intraKomunitarja eżentata mit-taxxa fl-Istat Membru tal-importazzjoni jew għal trasferiment mill-Istat Membru tal-importazzjoni. Sabiex din it-tieni kondizzjoni tkun issodisfata, hi għandha tagħti prova li l-kundizzjonijiet imsemmijin hawn fuq huma ssodisfati. Min-naħa l-oħra, l-applikazzjoni korretta ta' din l-eżenzjoni tiddependi fuq skambju bla problemi ta' informazzjoni bejn l-awtoritajiet nazzjonali doganali u dawk tat-taxxa u bejn l-amministrazzjonijiet tat-taxxa tal-Istati Membri differenti kkonċernati. Dan l-obbligu li ssemma l-aħħar li tinġabar u tiġi trażmessa din l-informazzjoni huwa kompetenza tal-amministrazzjonijiet tat-taxxa u dawk doganali tal-Istati Membri. Huwa biss approċċ ikkombinat u konġunt mill-Kummissjoni, sabiex ikun ipprovdut għal qafas legali aktar strett biex tiġi applikata din l-eżenzjoni, u mill-Istati Membri sabiex tinġabar u tiġi trażmessa din l-informazzjoni lill-partijiet differenti involuti li jista’ jiżgura li din l-għodda ssir waħda effettiva fil-ġlieda kontra l-abbuż imsemmi hawn fuq. b) Ir-responsabbiltà konġunta u separata Il-modifika tal-Artikolu 205 tikkonċerna l-obbligu tal-Istati Membri li jżommu lill-fornitur tal-merkanzija, li mhuwiex stabbilit fit-territorju tagħhom, responsabbli b’mod konġunt u separat għall-VAT dovuta fuq l-akkwist intraKomunitarju ta' din il-merkanzija mill-klijent tiegħu meta ċerti obbligi ma jkunux issodisfati u għalhekk jikkontribwixxu b’mod impliċitu għal telf tal-VAT fl-Istat Membru li fih ikun qed isir l-akkwist intraKomunitarju. Dawn il-kundizzjonijiet huma li l-fornitur ma jkunx issodisfa l-obbligu tiegħu li jissottometti d-dikjarazzjoni rikapitulattiva għall-provvista u li l-VAT ma tkunx ġiet iddikjarata fid-denunzja tal-VAT mill-persuna li qed tagħmel l-akkwist intraKomunitarju ta' din il-merkanzija. B'dan il-mod l-Istat Membru li fih isir l-akkwist intraKomunitarju ma jkunx infurmat bil-wasla tal-merkanzija fit-territorju tiegħu. Barra minn hekk, sabiex jiġu rrispettati l-prinċipji ġenerali tal-proporzjonalità u taċ-ċertezza legali, dan il-fornitur jista' jiċħad il-preżunzjoni maħluqa b'dan l-Artikolu billi jiġġustifika kif suppost in-nuqqas tiegħu lill-awtoritajiet tat-taxxa kompetenti. B'dan il-mod, l-Istati Membri jirċievu bażi legali addizzjonali li tħallihom jiġbru l-VAT dovuta fuq l-akkwist intraKomunitarju minn persuna taxxabbli involuta fi tranżazzjoni frodulenti, jew f’katina ta' tranżazzjonijiet frodulenti, u b'hekk iżidu r-riskji u l-ispejjeż għal dawk li jwettqu l-frodi u jsir aktar ikkumplikat li wieħed iwaqqaf it-tali skemi ta' frodi. Fl-istess ħin, dan ser joħloq inċentiv lill-fornitur li jissottometti fil-ħin dikjarazzjoni rikapitulattiva korretta u kompluta, u b'hekk se jtejjeb il-kwalità tad-dejtà li għandha tiġi trasmessa permezz tas-sistema għall-iskambju tal-informazzjoni dwar it-taxxa fuq il-valur miżjud, il-VIES. |E-10456 | (Memorandum ta' spjegazzjoni vvalidat - 10,456 karattru - f'konformità man-norma tad-DĠT.) |2008/0228 (CNS)Proposta għalDIRETTIVA TAL-KUNSILLli temenda d-Direttiva 2006/112/KE dwar is-sistema komuni ta' taxxa fuq il-valur miżjud fir-rigward tal-evażjoni tat-taxxa marbuta mal-importazzjoni u ma’ tranżazzjonijiet oħra transkonfinaliIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 93 tiegħu,Wara li kkunsidra l-proposta tal-Kummissjoni[1],Wara li kkunsidra l-opinjoni tal-Parlament Ewropew[2],Wara li kkunsidra l-opinjoni tal-Kumitat Ekonomiku u Soċjali Ewropew[3],Billi:(1) Fil-konklużjonijiet tal-laqgħa tiegħu dwar l-Affarijiet Ekonomiċi u Finanzjarji tat-28 ta' Novembru 2006, il-Kunsill qabel li jistabbilixxi Strateġija Kontra l-Frodi Fiskali (ATFS) implimentata fil-livell Komunitarju, speċjalment għall-frodi tat-taxxa fil-qasam tat-tassazzjoni indiretta, sabiex tikkomplimenta l-isforzi nazzjonali.(2) Żewġ miżuri li ġew diskussi f'dak il-kuntest jeħtieġu emenda tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud[4].(3) L-importazzjoni tal-merkanzija hija eżentata mit-taxxa fuq il-valur miżjud (il-VAT) jekk din tiġi segwita mill-provvista jew mit-trasferiment ta' dik il-merkanzija lil persuna taxxabbli fi Stat Membru ieħor. Il-kundizzjonijiet li bihom tingħata l-eżenzjoni huma stabbiliti mill-Istati Membri. Madankollu, l-esperjenza turi li d-diverġenzi fl-applikazzjoni huma sfruttati min-negozjanti biex jevitaw li jħallsu l-VAT fuq merkanzija importata skont dawk iċ-ċirkostanzi.(4) Sabiex jiġi evitat dak l-isfruttament u abbażi tal-obbligu tal-Kummissjoni li tippreżenta, fejn xieraq, proposti lill-Kunsill imfasslin biex jiddelimitaw l-ambitu tal-eżenzjonijiet mogħtija meta ssir l-importazzjoni u li tistabbilixxi r-regoli ddettaljati għall-implimentazzjoni tagħhom, huwa neċessarju li jiġu speċifikati l-kundizzjonijiet li bihom tkun tapplika din l-eżenzjoni.(5) Il-VAT għandha titħallas lill-awtoritajiet tat-taxxa mill-persuna li hi responsabbli għall-ħlas. Sabiex jiġi ssalvagwardjat il-ħlas tal-VAT, l-Istati Membri madankollu jistgħu jipprovdu li, f’ċirkustanzi xierqa, persuna oħra tinżamm responsabbli għall-ħlas ta’ dik il-VAT b’mod konġunt u separat.(6) Sabiex jiġi ggarantit li fornitur tal-merkanzija li jikkontribwixxi għat-telf tal-VAT li jseħħ meta l-merkanzija fornuta li tkun eżentata mill-VAT tiġi akkwistata minn persuna oħra wkoll ikun jista' jinżamm responsabbli, b’mod konġunt u separat, għall-ħlas tal-VAT dovut fuq l-akkwist intraKomunitarju ta' dik il-merkanzija fi Stat Membru fejn il-fornitur ikkonċernat mhuwiex stabbilit (fornitur mhux stabbilit), huwa xieraq li wieħed jipprovdi għal dik il-possibbiltà.(7) Sabiex jiġi ssodisfat ir-rekwiżit taċ-ċertezza legali għall-fornitur mhux stabbilit, huwa neċessarju li l-Istati Membri kollha japplikaw l-istess regola u li l-kundizzjonijiet għall-applikazzjoni jkunu trasparenti.(8) Peress li, minħabba dawk ir-raġunijiet, l-għanijiet tal-azzjonijiet proposti bil-għan li tiġi indirizzata l-problema tal-evażjoni tal-VAT, ma jistgħux jintlaħqu b'mod suffiċjenti mill-Istati Membri nfushom u jistgħu, għalhekk, jintlaħqu aħjar fil-livell Komunitarju, il-Komunità tista' tadotta miżuri bi qbil mal-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità, kif stabbilit f'dak l-Artikolu, din id-Direttiva ma tmurx lil hinn minn dak li hu meħtieġ sabiex jinkisbu dawk l-għanijiet.(9) Id-Direttiva 2006/112/KE għandha għalhekk tiġi emendata kif xieraq,ADOTTA DIN ID-DIRETTIVA:Artikolu 1Id-Direttiva 2006/112/KE għandha tiġi emendata kif ġej:1.  L-Artikolu 143 għandu jiġi emendat kif ġej:2.  il-kliem ta’ introduzzjoni għandu jinbidel b'dan li ġej:"1. L-Istati Membri għandhom jeżentaw it-tranżazzjonijiet li ġejjin:”3.  għandu jiżdied il-paragrafu li ġej:"2. L-eżenzjoni li dwarha hemm dispożizzjoni fil-punt (d) tal-paragrafu 1 għandha tapplika biss jekk fil-mument tal-importazzjoni l-importatur ikun indika b'mod ċar lill-awtoritajiet kompetenti tal-Istat Membru tal-importazzjoni l-informazzjoni kollha li ġejja:4.  in-numru tal-identifikazzjoni tal-VAT tiegħu jew in-numru tal-identifikazzjoni tal-VAT tar-rappreżentant fiskali tiegħu fl-Istat Membru tal-importazzjoni;5.  in-numru tal-identifikazzjoni tal-VAT tal-klijent li lilu tkun ġiet fornuta l-merkanzija fi Stat Membru ieħor, jew in-numru tal-identifikazzjoni tal-VAT tiegħu stess fl-Istat Membru tal-wasla tal-merkanzija meta l-merkanzija tkun suġġetta għal trasferiment mill-Istat Membru tal-importazzjoni skont il-kundizzjonijietkundizzjonijiet stabbiliti fl-Artikolu 138(2)(c);6.  il-prova li l-merkanzija importata se tinġarr jew tintbagħat mill-Istat Membru tal-importazzjoni lejn Stat Membru ieħor."7.  L-Artikolu 205 għandu jinbidel b’dan li ġej:“Artikolu 2051. Fis-sitwazzjonijiet imsemmija fl-Artikoli 193 sa 200 u fl-Artikoli 202, 203 u 204, l-Istati Membri jistgħu jipprovdu li persuna oħra li mhix il-persuna responsabbli għall-ħlas tal-VAT għandha tinżamm responsabbli għall-ħlas tal-VAT b’mod konġunt u separat.2. Fis-sitwazzjoni msemmija fl-Artikolu 200 , il-persuna li tkun qed tipprovdi l-merkanzija skont il-kundizzjonijietkundizzjonijiet stabbiliti fl-Artikoli 138, għandha tinżamm responsabbli b’mod konġunt u separat għall-ħlas tal-VAT dovut fuq l-akkwist intraKomunitarju ta' dik il-merkanzija meta ma tkunx ikkonformat mal-obbligu pprovdut fl-Artikoli 262 u 263 li tissottometti dikjarazzjoni rikapitulattiva li jkun fiha l-informazzjoni dwar il-provvista jew meta d-dikjarazzjoni rikapitulattiva li tkun ippreżentat ma tkunx tinkludi l-informazzjoni dwar din il-provvista kif meħtieġ skont l-Artikolu 264.Madankollu, l-ewwel subparagrafu ma għandux japplika fis-sitwazzjonijiet li ġejjin:8.  meta l-klijent ikun issottometta denunzja tal-VAT kif ipprovdut fl-Artikolu 250 li jkun fiha l-informazzjoni kollha dwar din it-tranżazzjoni għall-perjodu li matulu tista’ tintalab it-taxxa fuq it-tranżazzjoni kkonċernata;9.  meta l-persuna li tkun qed tipprovdi l-merkanzija skont il-kundizzjonijietkundizzjonijiet stabbiliti fl-Artikolu 138 tkun tista' tiġġustifika kif suppost in-nuqqas tagħha msemmi fl-ewwel subparagrafu ta' dan il-paragrafu, b’mod li jissodisfa lill-awtoritajiet kompetenti."Artikolu 2It-traspożizzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva sa mhux aktar tard mill-31 ta' Diċembru 2009. Huma għandhom jikkomunikaw minnufih lill-Kummissjoni t-test ta' dawk id-dispożizzjonijiet u t-tabella ta' korrelazzjoni bejn dawk id-dispożizzjonijiet u din id-Direttiva.Meta l-Istati Membri jadottaw dawk id-dispożizzjonijiet, dawn għandu jkollhom referenza għal din id-Direttiva jew għandhom ikunu akkumpanjati bit-tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir it-tali referenza.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.Artikolu 3Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f' Il-Ġurnal Uffiċjali tal-Unjoni Ewropea.Artikolu 4Din id-Direttiva hija indirizzata lill-Istati Membri.Magħmula fi Brussell,Ghall-KunsillIl-President [1] ĠU C , , p. .[2] ĠU C , , p. .[3] ĠU C , , p. .[4] Id-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud, ĠU L 347, 11.12.2006. Id-Direttiva kif emendata l-aħħar mid-Direttiva 2008/8/KE, ĠU L 44, 20.2.2008.